Likumprojekts

**Grozījumi Veterinārmedicīnas likumā**

Izdarīt Veterinārmedicīnas likumā (Latvijas Republikas Saeimas un Ministru Kabineta Ziņotājs, 2001, 11. nr.; 2002, 2. nr.; 2003, 4., 6., 15. nr.; 2004, 9., 18., 23. nr.; 2006, 9. nr.; 2009, 3., 14. nr.; Latvijas Vēstnesis, 2009, 196. nr.; 2010, 99. nr.; 2011, 112. nr.; 2012, 50. nr.; 2013, 80. nr.; 2014, 199. nr.; 2015, 29. nr.; 2017, 75. nr.; 2019, 248A. nr.) šādus grozījumus:

1. Izteikt 34. panta ievaddaļu šādā redakcijā:

"**34. pants.** Epizootijas uzliesmojuma likvidēšanai piešķirtos līdzekļus Pārtikas un veterinārais dienests izmanto:".

2. Izteikt 35. pantu šādā redakcijā:

"**35. pants.** (1) Epizootijas uzliesmojuma gadījumā dzīvnieku īpašniekam, pārtikas uzņēmumam, dzīvnieku mākslīgās apsēklošanas komersantam un embriju transplantācijas komersantam ir tiesības saņemt zaudējumu kompensāciju Ministru kabineta noteiktajā apmērā, ja ir izpildītas dzīvnieku veselības jomu reglamentējošos normatīvajos aktos noteiktās prasības attiecībā uz dzīvnieku apzīmēšanu un reģistrāciju, dzīvnieku ēdināšanu, biodrošību, rīcību epizootijas uzliesmojuma gadījumā un draudu novēršanai, dzīvnieku izcelsmes blakusproduktu un tādu atvasinātu produktu apriti, kas nav paredzēti cilvēku patēriņam, kā arī ziņošanu par dzīvnieku pārvietošanu un dzīvnieku saslimšanu.

(2) Epizootijas uzliesmojuma gadījumā tiesības pieteikt zaudējumu kompensāciju ir:

1. dzīvnieku īpašniekam par:
2. dzīvniekiem, kas nobeigušies laikā no ziņojuma saņemšanas par epizootijas uzliesmojuma aizdomām līdz brīdim, kad ir pabeigta dzīvnieku piespiedu nokaušana vai nogalināšana,
3. slimības apkarošanas pasākumu laikā nogalinātiem dzīvniekiem,
4. iznīcinātiem dzīvnieku izcelsmes produktiem un reproduktīviem produktiem,
5. iznīcināto dzīvnieku barību,
6. iznīcināto inventāru, ko nav iespējams dezinficēt,
7. dzīvnieku novietnes noslēguma dezinfekciju;
8. pārtikas uzņēmumam – par iznīcinātajiem dzīvnieku izcelsmes produktiem;
9. dzīvnieku mākslīgās apsēklošanas komersantam un embriju transplantācijas komersantam – par iznīcinātiem reproduktīviem produktiem.

(3) Ministru kabinets nosaka:

1) epizootijas, pēc kuru uzliesmojuma ir tiesības saņemt zaudējumu kompensāciju;

2) nosacījumus un kārtību, kādā dzīvnieku īpašnieks, pārtikas uzņēmums, dzīvnieku mākslīgās apsēklošanas komersants un embriju transplantācijas komersants piesakās zaudējumu kompensācijai;

3) nosacījumus un kārtību, kādā izvērtē, aprēķina, piešķir un saņem zaudējumu kompensāciju par dzīvniekiem, kuri ir nobeigušies un nogalināti, iznīcinātiem dzīvnieku izcelsmes produktiem, reproduktīviem produktiem, noteiktiem dzīvnieku barības veidiem un inventāru, kā arī par dzīvnieku novietnes noslēguma dezinfekciju;

4) nosacījumus un zaudējumu kompensācijas apmēru konkrētas epizootijas uzliesmojuma gadījumā par dzīvniekiem, kuri ir nobeigušies un nogalināti, iznīcinātiem dzīvnieku izcelsmes produktiem, reproduktīviem produktiem, noteiktiem dzīvnieku barības veidiem un inventāru, kā arī par dzīvnieku novietnes noslēguma dezinfekciju;

5) nosacījumus un kārtību, kādā samazina zaudējumu kompensācijas apmēru vai atsaka piešķirt zaudējumu kompensāciju;

6) sadarbības kārtību starp valsts iestādēm un Dzīvnieku audzēšanas un ciltsdarba likumā noteiktajām šķirnes lauksaimniecības dzīvnieku audzētāju biedrībām un krustojuma cūku audzētāju organizācijām."

3. Izteikt 38. pantu šādā redakcijā:

"**38. pants.** (1) Valsts uzraudzībā esošu dzīvnieku infekcijas slimību (izņemot epizootijas) uzliesmojuma gadījumā dzīvnieku īpašniekam, pārtikas uzņēmumam, dzīvnieku mākslīgās apsēklošanas komersantam un embriju transplantācijas komersantam ir tiesības saņemt zaudējumu kompensāciju Ministru kabineta noteiktajā apmērā, ja ir izpildītas dzīvnieku veselības jomu reglamentējošos normatīvajos aktos noteiktās prasības attiecībā uz dzīvnieku apzīmēšanu, reģistrāciju, dzīvnieku ēdināšanu, biodrošību, dzīvnieku izcelsmes blakusproduktu un tādu atvasinātu produktu apriti, kas nav paredzēti cilvēku patēriņam, kā arī ziņošanu par dzīvnieku pārvietošanu un dzīvnieku saslimšanu.

(2) Valsts uzraudzībā esošu dzīvnieku infekcijas slimību (izņemot epizootijas) uzliesmojuma gadījumā tiesības pieteikt zaudējumu kompensāciju ir:

1. dzīvnieku īpašniekam par:

a) dzīvniekiem, kas nokauti vai nogalināti, apkarojot slimību, kā arī par dzīvniekiem, kurus nokauj vai nogalina diagnozes noskaidrošanai, ja ir aizdomas par saslimšanu,

b) iznīcinātiem dzīvnieku izcelsmes produktiem un reproduktīviem produktiem,

c) iznīcināto dzīvnieku barību,

d) iznīcināto inventāru, ko nav iespējams dezinficēt,

e) dzīvnieku novietnes noslēguma dezinfekciju;

2) pārtikas uzņēmumam – par iznīcinātiem dzīvnieku izcelsmes produktiem;

3) dzīvnieku mākslīgās apsēklošanas komersantam un embriju transplantācijas komersantam – par iznīcinātiem reproduktīviem produktiem.

(3) Ministru kabinets nosaka:

1) valsts uzraudzībā esošās dzīvnieku infekcijas slimības (izņemot epizootijas), pēc kuru uzliesmojuma ir tiesības saņemt zaudējumu kompensāciju;

2) nosacījumus un kārtību, kādā dzīvnieku īpašnieks, pārtikas uzņēmums, dzīvnieku mākslīgās apsēklošanas komersants un embriju transplantācijas komersants piesakās zaudējumu kompensācijai;

3) nosacījumus un kārtību, kādā izvērtē, aprēķina, piešķir un saņem zaudējumu kompensāciju par nokautiem un nogalinātiem dzīvniekiem, iznīcinātiem dzīvnieku izcelsmes produktiem, reproduktīviem produktiem, noteiktiem dzīvnieku barības veidiem un inventāru, kā arī par dzīvnieku novietnes noslēguma dezinfekciju;

4) nosacījumus un zaudējumu kompensācijas apmēru konkrētas valsts uzraudzībā esošas dzīvnieku infekcijas slimības (izņemot epizootijas) gadījumā par nokautiem vai nogalinātiem dzīvniekiem, iznīcinātiem dzīvnieku izcelsmes produktiem, reproduktīviem produktiem, noteiktiem dzīvnieku barības veidiem un inventāru, kā arī par dzīvnieku novietnes noslēguma dezinfekciju;

5) nosacījumus un kārtību, kādā samazina zaudējumu kompensācijas apmēru vai atsaka piešķirt zaudējumu kompensāciju;

6) sadarbības kārtību starp valsts iestādēm un Dzīvnieku audzēšanas un ciltsdarba likumā noteiktajām šķirnes lauksaimniecības dzīvnieku audzētāju biedrībām un krustojuma cūku audzētāju organizācijām."

4. Izteikt 54. panta septīto daļu šādā redakcijā:

"(7) Ministru kabinets nosaka:

1) profesionālās kvalifikācijas prasības veterinārmedicīniskās prakses sertifikāta iegūšanai un pagarināšanai un kvalifikācijas pārbaudes kārtību;

2) nosacījumus un kārtību, kādā izsniedz veterinārmedicīniskās prakses sertifikātu, tā dublikātu, pagarina sertifikāta derīguma termiņu, aptur, anulē un atjauno sertifikātu, kā arī prasības personiskā zīmoga izgatavošanai un atjaunošanai;

3) nosacījumus un kārtību veterinārmedicīniskās prakses sertifikāta izsniegšanas atteikumam;

4) termiņu, uz kādu izsniedz veterinārmedicīniskās prakses sertifikātu;

5) sertificēto personu reģistrācijas kārtību."

5. Izslēgt 59. panta 1. punktā vārdus "(izņemot epizootiju)".

6. Izteikt 59. panta 8. punkta ievaddaļu šādā redakcijā:

"8) nekavējoties, bet ne vēlāk kā 12 stundu laikā ziņot:".

7. Papildināt pārejas noteikumus ar 31. punktu šādā redakcijā:

"31. Ministru kabinets līdz 2020. gada 30. decembrim izdod šā likuma 35. panta trešajā daļā un 38. panta trešajā daļā minētos noteikumus. Līdz šo noteikumu spēkā stāšanās dienai ir spēkā Ministru kabineta 2005. gada 15. marta noteikumi Nr. 177 "Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā", ciktāl tie nav pretrunā ar šo likumu."

Zemkopības ministrs

K. Gerhards